  Виталий Пронин Озьы ярмаркае вуттэмын вал 2 сюрслэсь ятыр небыт шудонъёс.Тодмо луизы Выль арлы сӥзем «Ӵошен - шунытгес!» конкурсын вормисьёс. Отын кужымзэс мертазы Ижын улӥсьёс но огазеяськонъёс. Вожвылъяськонлэн куронэз вал одӥг: Выль ар праздниклы шоркарез шулдыргес, яркытгес кароно. Со понна городысь калык резь-куаж керттӥськиз, вуриськиз, пужъятскиз. Озьы ярмаркае вуттэмын вал 2 сюрслэсь ятыр небыт шудонъёс. Соосты вузаса, люкаськиз 314 сюрс манет.- Ачим но басьтытэк ӧй чида - алигес нуноке вордскиз. Ӧжыт будӥз ке, шудонэз одно ик солы кузьмало, - вераз Иж городлэн йырыз Юрий Тюрин. -  Люкам уксёен Ижысь 69 номеро нылпи садлы вертикализатор басьтӥмы. Табере отысь нылпиос котькуд нунал быгытъёссэс золъялозы, тазалыксэс юнматозы.Ярмарка калыклы ярам, лэся. Данэз будэ - кылем арын отчы 800 адями пыриськиз ке, туэ - 2 поллы тросгес. Огазеяськонъёс но шаплы кариськизы - 208-эз городэз чеберъяз. Бадӟым вуз карон центръёс сяна, вормисьёс пӧлы шедизы, кылсярысь, 24, 83 номеро гимназиос, 11-тӥ нылпи сад, филармония но мукет.Ольга Корепанова Туспуктэм: vk.com/izhfest  Теги: Ижкар шоркар  